钦定古今图书集成/明伦汇编/闺媛典/第120卷 > 欧阳修母郑氏
## 钦定古今图书集成/明伦汇编/闺媛典/第120卷 > 欧阳修母郑氏

按《宋史欧阳修传》：“修字永叔，庐陵人。四岁而孤，母郑
守节自誓，亲诲之学。家贫，至以荻画地学书。修幼敏
悟过人，读书辄成诵。及冠，嶷然有声。举进士，擢甲科，
调西京推官。母尝谓曰：‘汝父为吏，常夜烛治官书，屡
废而叹。吾问之，则曰：‘死狱也。我求其生不得尔’。吾曰：
生可求乎’？曰：‘求其生而不得，则死者与我皆无恨’。夫
常求其生，犹失之死，而世常求其死也。其平居教他
子弟常用此语，吾耳熟焉。”修闻而服之，终身。